În jurul orei 7:30, echipajele de la ISU Brașov au fost solicitate să intervină în zona gării Dridif, comuna Voila, la un accident feroviar, în care au fost implicate un tren și un autoturism, în urma căruia a rezultat o victimă încarcerată, inconștientă.
La fața locului au fost direcționate o autospecială de stingere, o autospecială de descarcerare și două ambulanțe SAJ, dintre care una cu medic. De asemenea, la locul solicitării s-a deplasat și echipajul multirisc din cadrul Detașamentului de Pompieri Fagăraș.
S-a acționat pentru extragerea victimei încarcerate dintre fiarele contorsionate ale autoturismului. Din păcate, după extragerea victimei (sex masculin, în jur de 40 de ani) a fost declarat decesul acesteia.